Metrový koláč

Metrový koláč (iné názvy: metrové rezy, metrová roláda; hovorovo metrák, tunelový koláč) je dvojfarebný múčnik podobný roláde zo žltého a kakaového korpusu a maslového alebo pudingového krému, ktoré sú zaliaté čokoládovou polevou. Pečie sa vo forme v tvare srnčieho chrbta a podáva nakrájaný na plátky.

Názov koláča je často hyperbolou odvodenou od jeho dĺžky, ktorá je zväčša menšia ako meter, ale radí ho medzi najdlhšie pečené koláče. Metrový koláč sa tradične podáva ako zákusok počas Vianoc alebo Veľkej noci.

Príprava 
Pripravíme si piškótové cesto na korpus, ktorého časť prifarbíme kakaom. Oba korpusy upečieme a neskôr nakrájame na rezy podľa formy na pečenie. Medzitým sa pripraví plnka, buď z maslového, alebo pudingového krému. Po jednom rezy natierame plnkou a striedavo prikladáme k sebe svetlé a tmavé rezy. Zvyšok plnky použijeme na potretie celého povrchu koláča a odložíme ho do chladu. Neskôr sa celý koláč poleje čokoládovou polevou a nechá sa stuhnúť.

Referencie 

Sladkosti
Slovenská kuchyňa
Česká kuchyňa